РЕГЛАМЕНТ ЗА ИЗПЪЛНЕНИЕ (ЕС) № 1116/2011 НА КОМИСИЯТА
от 31 октомври 2011 година
за изменение на Регламент (ЕО) № 2368/2002 на Съвета относно въвеждане на схема за сертифициране в рамките на Кимбърлийския процес за международна търговия с необработени диаманти
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 2368/2002 от 20 декември 2002 г. относно въвеждане на схема за сертифициране в рамките на Кимбърлийския процес за международна търговия с необработени диаманти (1), и по-специално член 20 от него,
като има предвид, че:
(1)
На пленарното заседание в Йерусалим през ноември 2010 г. участниците в Кимбърлийския процес временно одобриха с решение на пленарното заседание добавянето на Свазиленд в списъка на участниците в Кимбърлийския процес, като одобрението трябва да бъде потвърдено с известие от председателя на Кимбърлийския процес веднага щом бъде намерено решение на някои нерешени въпроси.
(2)
На 30 май 2011 г. председателят на Кимбърлийския процес потвърди с известие, че Свазиленд вече е допусната като участник в Кимбърлийския процес.
(3)
Приложение II към Регламент (ЕО) № 2368/2002 следва да бъде съответно изменено,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 2368/2002 се заменя с текста от приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 октомври 2011 година.